open-index/open-wikipedia-markdown huggingface dataset:
Patagotitan

**Patagotitan** on sukupuuttoon kuollut titanosaureihin kuuluva sauropodisuku. Se löydettiin Argentiinan Patagoniasta, Chubutin maakunnassa sijaitsevasta Cerro Barcinon muodostumasta. *Patagotitan* sisältää vain lajin *Patagotitan mayorum*, joka kuvattiin vuonna 2017. *Patagotitanin* jäänteet koostuvat ainakin kuudesta yksilöstä, ja se on yksi suurimmista ja parhaiten säilyneistä sauropodeista.

## Koko
Kun *Patagotitan* kuvattiin vuonna 2017, sen uutisoitiin olleen suurin tunnettu dinosaurus ja maaeläin; sen pituudeksi ilmoitettiin 37 metriä ja painoksi 62 tonnia. Tällaisille väitteille ei ole kuitenkaan tieteellistä tukea, ja tarkempien arvioiden mukaan titanosaureista ainakin *[[Argentinosaurus]]* oli huomattavasti *Patagotitania* suurempi. Vuonna 2019 Gregory S. Paul arvioi *Patagotitanin* pituudeksi noin 31 metriä ja painoksi 50–55 tonnia, kun taas *Argentinosaurus* oli noin 35 metriä pitkä ja painoi 65–75 tonnia. Vuonna 2021 tutkijaryhmä arvioi *Patagotitanin* painoksi 42–71 tonnia, keskiarvon ollessa 57 tonnia. Vaikka *Patagotitan* ei ollut suurin tunnettu maaeläin, se on suurin elänyt maaeläin, jonka luuranko tunnetaan suhteellisen hyvin.

## Lähteet
Vantaan esihistoria

**Vantaan esihistoria** on Vantaan kaupungin vuonna 2008 julkaisema, Sirpa Leskisen ja Petro Pesosen kirjoittama teos, joka muodostaa osan Vantaan historian teossarjaa. Runsaasti kuvitettu teos käsittelee esihistoriallista Vantaata kivikauden alusta rautakauden loppuun. Aihetta ja alueella eläneiden esihistoriallisten ihmisten elämää lähestytään alueelta löytyneiden kiinteiden muinaisjäännösten ja esineiden pohjalta.

## Katso myös
*Vantaan ja Helsingin pitäjän keskiaika (2013)
*Helsingin pitäjän historia II (1990)
*Helsingin pitäjän historia III (1991)
*Helsingin maalaiskunnan historia 1865-1945 (1997)
*Vantaan historia 1946-1977 (2002)

## Lähteet
Anna Rimpelä

**Anna-Karen Yvonne Rimpelä** (s. 1978) on suomalainen näyttelijä, stand up -koomikko ja kirjailija. Rimpelä on näytellyt televisiossa muun muassa Ismo-komediasarjassa (Ismon Vilma-vaimoa) ja draamasarja Kotikadussa, Yle Areenan Pirjo-sarjassa sekä teattereissa ympäri Suomen. Hänet on nähty useana vuonna rikostutkija Tiina Rajalan roolissa saippuasarjassa Salatut elämät. Rimpelä on esiintynyt myös Noin viikon uutisissa, Saturday Night Live -sarjassa sekä tv-mainoksissa. Rimpelä on vieraillut myös tv-sarjoissa Syke ja Konttori.

Rimpelä voitti yhdessä Jani Halmeen kanssa ''Hengaillaan''-tietovisan ensimmäisen tuotantokauden vuonna 2023. Toisella ja kolmannella tuotantokaudella Rimpelä viihdyttää eri kaupunkikohteissa kirjeenvaihtajana, joka esittää joukkueille tietovisakysymyksiä. 

Rimpelä on opiskellut esittävää taidetta Svenska yrkeshögskolanissa Vaasassa ja toiminut ilmaisutaidon opettajana Espoon työväenopistossa. Rimpelä on All Female Panel -koomikkokollektiivin perustajajäsen ja Pitääkö olla huolissaan -tv-sarjan käsikirjoittaja 4. kaudesta saakka.

Vuonna 2018 ilmestyi Rimpelän esikoisromaani *Pitkään meni ihan hyvin* (Otava). Rimpelän toinen romaani *Tilanne päällä, Aino Ritari!* (Otava) ilmestyi vuonna 2020 ja kolmas romaani *Päin perhettä, Aino Ritari* (Otava) vuonna 2023 . Rimpelän ja Ida Grönlundin tietokirja *Liian nätti lavalle – mitä kaikkea opimmekaan stand upin maailmassa* (Gummerus) julkaistiin vuonna 2022 . Rimpelä on opiskellut kirjoittamista Kriittisessä korkeakoulussa ja Jyväskylän yliopiston avoimessa yliopistossa.

## Lähteet

## Aiheesta muualla
* Anna Rimpelän verkkosivut
*
Redemption from Refaim

**Redemption from Refaim** on kuusamolaisen thrash metal -yhtye A.R.G:n albumi vuodelta 2015.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Tepa Karjalainen – laulu, basso
* Vesa Säkkinen – kitara
* Jari Kelloniemi – kitara
* Timo Hanhijoki – rummut

## Arvostelut
* Helsingin Sanomat: 
* Keskisuomalainen: 5/5
* Metalliluola: 8½/10
* Soundi: 

## Lähteet

## Aiheesta muualla
* 
*
Rimminen

**Rimminen** voi tarkoittaa:

* Marjut Rimminen (s. 1944), animaatiotaiteilija, Sakari Rimmisen sisko
* Mikko Rimminen (s. 1975), kirjailija, Sakari Rimmisen poika 
* Sakari Rimminen (1945–2004), elokuvaaja ja elokuvaohjaaja, Marjut Rimmisen veli, Mikko Rimmisen isä
Ässärykmentin muistomerkki

**Ässärykmentin muistomerkki** on talvisodassa 1939–1940 kaatuneiden Jalkaväkirykmentti 11:n sotilaiden muistolle omistettu muistomerkki Helsingin Torkkelinmäessä. Muistomerkki sijaitsee Alli Tryggin puistossa, osoitteessa Kaikukuja 7. Muistomerkin on suunnitellut kuvanveistäjä Aarre Aaltonen. Obeliskimainen veistos on graniittia. Veistos pystytettiin vuonna 1940. 

Veistoksessa on teksti: ”Jalkaväkirykmentti 11:n eloonjääneet pystytti tämän patsaan sodassa 1939-40 kaatuneiden sankaritoveriensa muistoksi 13.10.1940”.

Ässärykmentin mukaan on nimetty Hämeentieltä Alli Tryggin puistoon nouseva katu, Ässänrinne.

## Lähteet

## Aiheesta muualla
* Teos Helsingin kaupungin taidemuseon sivulla 
* Tietoa veistoksesta Helsingin kaupungin taidemuseon sivulla (arkistoitu)
Team Rynkeby

**Team Rynkeby - God Morgon Finland** on osa eurooppalaista hyväntekeväisyys-pyöräilyjoukkuetta, Team Rynkeby:ta, jonka toiminnan tarkoituksena on kerätä rahaa vakavasti sairaiden lasten hyväksi. Kaudella 2018–2019 mukana on 54 joukkuetta seitsemästä maasta: Tanskasta, Ruotsista, Norjasta, Suomesta, Färsaarilta, Islannista ja Saksasta. Suomen joukkueet tulevat Helsingistä, Espoosta, Tampereelta, Turusta, Oulusta, Vaasasta ja Jyväskylä-Kuopion alueelta. 

Joukkueiden toimintakausi alkaa vuosittain 1. lokakuuta ja huipentuu Pariisiin pyöräilyyn heinäkuun ensimmäisellä viikolla. Kauden aikana jäsenet sitoutuvat varainhankintaan, yhdessä tekemiseen ja fyysiseen harjoitteluun. Team Rynkeby – God Morgonin osallistujat maksavat itse omat osallistumiskulunsa. Rynkeby Foods A/S, God Morgon ja hohes C huolehtivat projektin keskeisistä kuluista yhtä suurin osuuksin brändiensä kautta ja samoin avun kohteena olevat organisaatiot. Ennen vuotta 2021 varojen kerrottiin menevän lyhentämättöminä kohteille.

Suomessa lahjoitetaan 70 prosenttia kerätyistä varoista Aamu Säätiölle lasten syövän tutkimukseen ja hoitojen kehittämiseen ja 30 prosenttia Sylva ry:lle syöpäsairaiden lasten, nuorten ja heidän perheidensä psykososiaaliseen tukemiseen.

## Team Rynkebyn lahjoitukset (kaikki osallistujamaat)
* 2002: 5&nbsp;100 euroa (11 pyöräilijää)
* 2003: 13&nbsp;400 euroa (15 pyöräilijää)
* 2004: 23&nbsp;100 euroa (15 pyöräilijää)
* 2005: 23&nbsp;300 euroa (21 pyöräilijää)
* 2006: 32&nbsp;600 euroa (21 pyöräilijää)
* 2007: 60&nbsp;300 euroa (41 pyöräilijää)
* 2008: 194&nbsp;400 euroa (155 pyöräilijää)
* 2009: 409&nbsp;400 euroa (273 pyöräilijää)
* 2010: 632&nbsp;700 euroa (311 pyöräilijää)
* 2011: 1,301 miljoonaa euroa (584 pyöräilijää)
* 2012: 2,138 miljoonaa euroa (790 pyöräilijää)
* 2013: 3,049 miljoonaa euroa (985 pyöräilijää)
* 2014: 4,839 miljoonaa euroa (1&nbsp;150 pyöräilijää)
* 2015: 6,449 miljoonaa euroa (1&nbsp;400 pyöräilijää)
* 2016: 8,840 miljoonaa euroa (1&nbsp;500 pyöräilijää)
* 2017: 8,750 miljoonaa euroa (1&nbsp;700 pyöräilijää)
* 2018: 9,441 miljoonaa euroa (1&nbsp;900 pyöräilijää)
* 2019: 10,634 miljoonaa euroa (2&nbsp;100 pyöräilijää)
* 2020: 8,799 miljoonaa euroa (2&nbsp;100 pyöräilijää)
* 2021: 9,742 miljoonaa euroa (2&nbsp;400 pyöräilijää)
* 2022: 10,476 miljoonaa euroa (2&nbsp;026 pyöräilijää)

## Lähteet
Round Midnight – keskiyön soundi

**Round Midnight – keskiyön soundi** (*’Round Midnight*) on Bertrand Tavernierin ohjaama ranskalais-yhdysvaltalainen draamaelokuva vuodelta 1986. Jazzmuusikon noususta ja tuhosta kertovan elokuvan pääosia näyttelevät saksofonisti Dexter Gordon ja ranskalaisnäyttelijä François Cluzet. 

## Elokuvan tekeminen
Alkuperäismusiikin on säveltänyt Herbie Hancock, joka myös näyttelee elokuvassa monien muiden tunnettujen jazzmuusikoiden ohella. Cameoroolinsa on myös muun muassa amerikkalaisohjaaja Martin Scorsesella ja ranskalaisnäyttelijä Philippe Noiret’lla.

Elokuvasta julkaistiin kaksi soundtrack-albumia, *Round Midnight* ja *The Other Side of Round Midnight*.

Elokuva perustuu osin tositapahtumiin. Ranskalainen Francis Paudras ystävystyi 1950-luvun Pariisissa jazzpianisti Bud Powellin kanssa ja kirjoitti Powellista elämäkertateoksen *La Danse des infidèles* (1986). Sen pohjalta ohjaaja Tavernier laati englanninkielisen käsikirjoituksen yhdessä David Rayfielin kanssa niin, että pianisti Powell muutettiin kuvitteelliseksi saksofonisti Dale Turneriksi ja mukaan otettiin aineksia myös saksofonisti Lester Youngin elämänvaiheista.

## Näyttelijät

## Vastaanotto ja jälkimaine
Dexter Gordon oli päihdeongelmaisen muusikon roolistaan Golden Globe- ja Oscar-ehdokkaana ja voitti elokuvassa soittamistaan soolo-osuuksista Grammyn. Herbie Hancock voitti Oscarin alkuperäismusiikistaan ja oli siitä myös Golden Globe -ehdokkaana.

*[[The New York Times]]in* kriitikot valitsivat *Round Midnightin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
* 
*
Prevailing Sickness

**Prevailing Sickness** on kuusamolaisen thrash metal -yhtyeen A.R.G:n vuonna 1989 ilmestynyt seitsemäntuumainen single. Singlen julkaisi Megamania.

## Kappaleet
**A-puoli**
# 

**B-puoli**
#  

## Kokoonpano
* Tepa Karjalainen – laulu, kitara
* Vesa "Wesleyer" Säkkinen – kitara
* Jari Kelloniemi – basso
* Pasi Takkula – rummut

## Lähteet
Voittamaton ykkönen

**Voittamaton ykkönen** (*The Big Red One*) on Samuel Fullerin käsikirjoittama ja ohjaama yhdysvaltalainen sotaelokuva vuodelta 1980. Sen pääosia näyttelevät Lee Marvin ja Mark Hamill.

Elokuva perustuu Samuel Fullerin omiin kokemuksiin toisessa maailmansodassa Yhdysvaltain 1. jalkaväkidivisioonan sotilaana. Elokuvan alkuperäisnimi tarkoittaa divisioonan lempinimeä, joka tulee heidän univormunsa olkapäätä koristavasta punaisesta numerosta 1. Elokuva seuraa divisioonan osallistumista taisteluihin Pohjois-Afrikassa, Sisiliassa, Normandian maihinnousussa ja Länsi-Saksan vapauttamisessa.

*[[The New York Times]]in* kriitikot valitsivat *Voittamattoman ykkösen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Venäjän keisarikunta olympialaisissa

**[[Venäjän keisarikunta]]** osallistui olympialaisiin kolme kertaa ennen Venäjän vuoden 1917 vallankumousta ja Neuvostoliiton perustamista. Maa osallistui vuosien 1900, 1908 ja 1912 kesäolympialaisiin.

Maan ainoa olympiavoittaja on Nikolai Panin, joka voitti taitoluistelun olympiakultaa vuoden 1908 kesäolympialaisissa. Mitalien määrällä mitattuna Venäjän keisarikunnan menestynein olympialaji oli paini, josta se saavutti kolme olympiahopeaa.

## Mitalit lajeittain

## Mitalit olympialaisittain

## Olympiamitalistit

## Lähteet
Myrskyn poika (vuoden 1976 elokuva)

**Myrskyn poika** (*Storm Boy*) on Henri Safranin ohjaama australialainen nuortenelokuva vuodelta 1976. Colin Thielen samannimiseen lastenkirjaan (suom. *Myrskyn poika*, Otava 1979) perustuva tarina kertoo Australian autiolla rannikolla isänsä kanssa elävästä pojasta ja tämän kesystä pelikaanista.

Vuoden parhaan elokuvan AACTA-palkinnon kotimaassaan saanut *Myrskyn poika* oli myös kansainvälinen menestys. Se sai kolme vuotta maailmanensi-iltansa jälkeen Suomessa katsojia elokuvakerhoissa, joissa se oli näytäntökaudella 1979–1980 viidenneksi eniten esityksiä saanut elokuva. *Myrskyn poika* oli ensimmäinen Ylen Koulutelevision ohjelmistossa nähty pitkä näytelmäelokuva joulukuussa 1980.

## Juoni
Kymmenvuotias Mike asuu erakkomaisen isänsä Tomin kanssa rannan yksinäisessä pikkumökissä lähellä luonnonsuojelualuetta. Tom ystävystyy alkuperäisväestöön kuuluvan nuoren miehen kanssa, joka asuu laittomasti suojelualueella. Pelikaaneja metsästävät salametsästäjät jättävät poikueen orvoiksi, ja Mike alkaa huolehtia yhdestä poikasesta, herra Percivalista. Maailmasta kiinnostunut Mike hakeutuu läheiseen kouluun isänsä tietämättä, ja herra Percival auttaa merihätään joutunutta kalastajavenettä.

## Arvioita
*Helsingin Sanomien* Mikael Fränti kirjoitti elokuvan tv-esityksen alla joulukuussa 1980 *Myrskyn pojan* olevan ”laadukas, antava ja sisällöllisesti rikas koko perheen elokuva”. Yhteiskuntaan ja koulutukseen liittyvien teemojen lisäksi elokuva puhuu hänestä runollisen vakuuttavasti myös ympäristönsuojelusta. *Uuden Suomen* ja *Iltalehden* yhteisessä videoliitteessä syksyllä 1984 Aune Kämäräinen luonnehti *Myrskyn poikaa* viisaaksi koko perheen elokuvaksi, joka käy läpi nuoren pojan kehityskaudej, kokemukset luonnon parissa ja itsenäistymisen ensi askeleet.

## Jatko-osa ja uusintaversio
*Myrskyn pojan* nimiroolin esittäjä Greg Rowe oli pääosassa myös vuonna 1978 ensi-iltansa saaneessa, osin samojen tekijöiden tekemässä elokuvassa *Blue Fin*, jota on Suomessa esitetty nimillä *Meren raivo, Kalastajapojan seikkailu* ja *Taistelu merta vastaan*. *Myrskyn pojasta* tuli huhtikuussa 2019 ensi-iltaan uudelleenfilmatisointi, jonka aikuispääosia esittävät Geoffrey Rush ja Jai Courtney.

## Lähteet

## Aiheesta muualla
*
*
Jääkiekon Suomen Cup 2017

**Jääkiekon Suomen Cup 2017** oli ensimmäinen Suomen Cup vuoden 1971 jälkeen ja siinä pelasivat kaikki Mestiksen joukkueet sekä osa Suomi-sarjan ja II-divisioonan joukkueista.

## Joukkueet

**Mestis**
*Espoo United
*Hermes
*IPK
*Jokipojat
*Ketterä
*KeuPa HT
*K-Vantaa
*LeKi
*Peliitat
*RoKi
*SaPKo
*TUTO Hockey

**Suomi-sarja**
*AIK/Laser HT
*D-Kiekko
*FPS
*Haukat
*HCIK
*Hunters
*JHT
*KHT
*KOOVEE
*Muik Hockey
*Pyry
*Riemu
*S-Kiekko
*Titaanit
*VG-62
Suomi-sarjan joukkueista ainoastaan Hokki ei osallistu Suomen Cupiin.

**II-divisioona**

*APV
*Chiefs
*GrIFK
*HAKI
*HC Giants
*HCK Salamat
*IKK
*K-Ahma
*Kiekkohait
*Kiekkokopla
*Kiekko-Veljet
*KJT M
*KuKi

*LL-89
*LLuja
*Pepo 
*Pyry AK
*RaaheK
*TIHC
*Uplakers
*Viikingit
*Virkiä
*Warkis
*Wolf
*YJK

KJT ja NasKi ilmoittautuivat myös, mutta jäivät myöhemmin pois.

## Ottelut

### 1. kierros

### 2. kierros

### Neljännesvälierät

### Puolivälierät

### Välierät

### Loppuottelu

## Lähteet
Mummin Kullat

**Mummin Kullat** -yhtye on perustettu Turussa vuonna 2015.

Yhtyeen tunnuksenomaisena piirteenä on moniääninen laulu. Sanoitusten tematiikassa käsitellään usein arkisilla esimerkeillä huolia ympäristöstä ja mielenterveydestä.

Ensimmäinen albumi Kulta ilmestyi vuonna 2017 Luova Recordsin julkaisemana.

## Diskografia
### Albumit
* 
* 
* 

## Jäsenet
* Veera Järveläinen – laulu, kitara
* Iida Tallqvist – laulu, klarinetti, koskettimet
* Mirja Hanikka – laulu, sello

## Lähteet
* Mummin Kullat - New Band Signed! 
* NOST€-palkittu Mummin Kullat: ”soittimet on must” 
* H2Ö - Mummin Kullat
Luettelo diplomaattisista edustustoista Turkissa

Tämä on **luettelo diplomaattisista edustustoista [[Turkki|Turkissa]]**. Tällä hetkellä  Ankarassa on 125 suurlähetystöä.

## Suurlähetystöt

**[[Ankara]]**

## Tulevat
*

## Valtuuskunnat ja talous- ja kulttuuritoimistot
**[[Ankara]]**
* (valtuuskunta)
* (Taipein talous- ja kulttuuritoimisto)

## Pääkonsulaatit / Konsulaatit

**[[Adana]]**
*

**[[Antalya]]**
* 
* 
* 
* (Varakonsulaatti)

**[[Çanakkale]]**
* 

**[[Edirne]]**
* 
* 

**[[Erzurum]]**
* 

**[[Gaziantep]]**
*

**[[Istanbul]]**

**[[İzmir]]**
*
* 
* 
* 
* 
* 
* 

**[[Kars]]**
* 

**[[Mersin]]**
* 

**[[Trabzon]]**
* 
* 
*

## Akkreditoidut diplomaattiset ja konsuliedustustot

* *([[Berliini]])*
* *(Berliini)*
* *([[Bryssel]])*
* *([[Doha]])*
* *([[Rooma]])*
* *(Berliini)*
* *(Berliini)*
* *([[Islamabad]])*
* *([[Teheran]])*

## Viitteet
Sorvasto

**Sorvasto** on pieni järvi Salon kaupungin Kiskossa Kiskontien varrella Pataojan valuma-alueella Kiskonjoen–Perniönjoen vesistössä. Sen pinta-ala on 5,51 hehtaaria ja rantaviivan pituus 1,31 kilometriä.

## Lähteet
Kiskon osuusmeijeri

**Kiskon osuusmeijeri** oli vuonna 1905 perustettu meijeri, joka fuusioitui vuonna 1973 Salon Maito-Auraan. Kiinteistö ja sillä oleva suuri meijerirakennus siirtyivät Kiskon kunnan omistukseen.

## Lähteet

## Kirjallisuutta
* Martti Väinölä, *Kiskon osuusmeijeri 1905–1955: meijerin toiminnan puolen vuosisadan tarkastelua*, Salo: Kiskon osuusmeijeri, 1956.
David Gulpilil

**David Gulpilil Ridjimiraril Dalaithngu** (1. heinäkuuta 1953 Arnheminmaa, Pohjoisterritorio – 29. marraskuuta 2021), usein kirjoitetaan myös **Gulpilil**, oli australialainen tanssija ja näyttelijä, jonka syntyperä on Australian alkuperäiskansoihin kuuluvassa yolngu -heimossa. Hän on tehnyt kansainvälistäkin mainetta saaneissa elokuvissa aboriginaalimiesten rooleja.

## Lapsuus ja nuoruus
Kun David Gulpilil nuorena poikana saapui Maningriden lähetyskouluun Itä-Arnheminmaalla, Australiassa hän oli jo kokenut metsästäjä, jäljittäjä ja seremoniatanssija. Toisin kuin muut saman ikäluokan alkuperäisväestöstä hän vietti lapsuutensa *pensaikossa* () valtaväestön vaikutusten ulkopuolella, jossa hän sai perinteisen kasvatuksen perheeltään.

## Henkilökohtainen elämä
Gulpilililla on ollut usein vaikeuksia alkoholin ja huumeiden kanssa, ja hän on taistellut alkoholiongelmansa kanssa pitkään, ja hän on ollut ajoittain  asunnottomanakin. Hän on myös joutunut usein oikeuteen alkoholin vuoksi, jopa vankilaan. Ohjaaja Rolf de Heer on tukenut ystäväänsä ja näyttelijäänsä hänen raitistumisyrityksissään. Charlie's Country elokuvan jälkeen hän oli ollut, vuonna 2016, raittiina ainakin kaksi vuotta.

## Näyttelijän ura
Gulpilil aloitti näyttelijän uransa seitsemäntoistavuotiaana, vuonna 1971, Nicolas Roegin ohjaamassa elokuvassa *[[Erämaan vangit]]*. Hänen suorituksensa roolissa oli niin vahva että se määritteli uudestaan käsityksiä aboriginaaleista. Hänestä avasi tietä aboriginaaleille useissa elokuvissa kuten *[[Myrskyn poika (vuoden 1976 elokuva)|Myrskyn poika]]* jonka ohjasi Henri Safran vuonna 1976, Peter Weirin ohjaama *[[Viimeinen aalto]]* vuonna 1977, Peter Faimanin ohjaama *[[Crocodile Dundee]]* vuonna 1986 ja Wim Wendersin ohjaama *[[Maailman ääriin]]* vuonna 1991, toivat aboriginaalit mukaan elokuvarooleihin.

Myöhemmin hän oli mukana useissa elokuvissa jotka saivat hyvän vastaanoton, kuten Philip Noyce ohjaama *[[Rabbit-Proof Fence]]* vuonna 2002, sekä Rolf de Heerin ohjaama elokuva *[[The Tracker]]*, vuonna 2002, josta Gulpilil sai parhaan miespääosan AACTA-palkinnon. Vuonna 2006 Gulpililla oli rooli Rolf de Heer ohjaamassa draamadokumentissa Ten Canoes. Gulpilil näytteli myös Baz Luhrmannin vuoden 2008 suurelokuvassa *[[Australia (vuoden 2008 elokuva)|Australia]]*. 

Hän oli pääosassa myös Rolf de Heerin elokuvassa *[[Charlie's Country]]*, vuonna 2013. Hän voitti roolistaan parhaan näyttelijän palkinnon Cannesin elokuvajuhlilla vuonna 2014.

### Elokuvat

## Lähteet

## Aiheesta muualla
*Charlie’s Country, Mystery Road and the landscape of loss
Myrskyn poika

**Myrskyn poika** voi tarkoittaa:
**[[Myrskyn poika (vuoden 1954 elokuva)|Myrskyn poika]]* eli *[[Rohkeuden koulu]]*, neuvostoliittolainen elokuva vuodelta 1954
**[[Myrskyn poika (romaani)|Myrskyn poika]]*, Colin Thielen nuortenkirja (Otava 1979)
**[[Myrskyn poika (vuoden 1976 elokuva)|Myrskyn poika]]*, australialainen elokuva vuodelta 1976, perustuu Thielen kirjaan.
Pyhän Mikaelin suomalainen evankelis-luterilainen kirkko

**Pyhän Mikaelin suomalainen evankelis-luterilainen kirkko** (, ) on Montrealissa, Kanadan Quebecin provinssissa toimivan suomalaisen evankelis-luterilaisen seurakunnan kirkko. Se sijaitsee noin 5,5 kilometriä Montrealin ydinkeskustasta länsilounaaseen, ja noin 500 metriä Montrealin metron Villa-Marian metro- ja bussiasemalta lounaaseen. Kirkkorakennus on yhteinen Pyhän Johanneksen virolaisen evankelis-luterilaisen kirkon kanssa.

## Lähteet

## Aiheesta muualla
*Tervetuloa! Bienvenue! Welcome to the Finnish Church and Community of Montreal!  (finnishchurchmontreal.com)
Särkänniemen X

**X** on vuonna 2016 avattu extreme-laite Särkänniemen huvipuistossa Tampereella. Laite nousee 30 metrin korkeuteen ja pyörii useampaan kertaan akselinsa ympäri täyden kierroksen kääntäen samalla matkustajat korkeuksissa ylösalaisin. Matkustajat istuvat pyöreän gondolin kehällä kasvot ulospäin ja jalat ilmassa. Laitteen nopeus on parhaimmillaan 80 km/h ja G-voimia on ajon aikana parhaimmillaan 4,7 G.

Matkustajapaikkoja laitteessa on 30. Päästäkseen laitteeseen on oltava vähintään 140 senttimetrin pituinen.

Laitteen on valmistanut italialainen Antonio Zamperla S.P.A. Maailmalla laite tunnetaan paremmin nimellä Discovery Revolution.

## Lähteet

## Aiheesta muualla
*X Särkänniemen kotisivuilla
Following

**Following** on brittiläinen rikoselokuva vuodelta 1998. Elokuvan käsikirjoitti ja ohjasi Christopher Nolan, ja se on hänen ensimmäinen pitkä elokuvansa.

*Following* kuvattiin 16 millimetrin mustavalkoiselle filmille erittäin pienellä budjetilla. Nolan osti filmiä kelan kerrallaan, ja elokuvan tuotanto kesti vuoden.

Elokuva kertoo nuoresta työttömästä kirjailijasta, joka etsii innoitusta seurailemalla ventovieraita ihmisiä Lontoon kaduilla. Eräs hänen kohteistaan kuitenkin huomaa joutuneensa seuratuksi ja vetää päähenkilön mukaansa rikosten maailmaan.

Elokuvan juoni on epälineaarinen, ja kerrontatapa ennakoi hänen seuraavaa ohjaustyötään *[[Memento]]*; rikostarina puolestaan ennakoi myöhempää elokuvaa *[[Inception]]*.

*Followingia* esitettiin aluksi elokuvajuhlilla vuonna 1998, ja se sai useita palkintoja muun muassa Rotterdamissa (IFFR) ja San Franciscossa (SFIFF). Elokuva pääsi pienimuotoiseen teatterilevitykseen Isossa-Britanniassa seuraavana vuonna. Elokuva on julkaistu myös DVD:llä ja blu-raylla useissa maissa. Lisämateriaalina useissa julkaisuissa on elokuvan lineaarinen versio, jossa otot on järjestetty kronologisesti.

## Viitteet
Naked

**Naked** voi tarkoittaa ainakin seuraavia asioita:

## Elokuvat
* *[[Naked (vuoden 1993 elokuva)|Naked]]*, brittiläinen elokuva vuodelta 1993
* *[[Naked (vuoden 2017 elokuva)|Naked]]*, Netflixin elokuva vuodelta 2017

## Musiikki
* Naked, helsinkiläinen hard rock -yhtye
* *[[Naked (Talking Headsin albumi)|Naked]]*, amerikkalaisen Talking Heads -rockyhtyeen albumi (1988)
* *[[Naked (Blue Pearlin albumi)|Naked]]*, englantilaisen Blue Pearl -duon albumi (1990)
* *[[Naked (Marques Houstonin albumi)|Naked]]*,  R&B-artisti Marques Houstonin albumi (2005)
Luettelo diplomaattisista edustustoista Japanissa

Tämä on **luettelo diplomaattisista edustustoista [[Japani]]ssa**. Tällä hetkellä Tokiossa on 152 suurlähetystöä. Useiden maiden suurlähetystöt ovat akkreditoituja muualta lähinnä Pekingistä tai lähiseuduilta.
 
## Suurlähetystöt
### [[Tokio]]ssa

## Edustustot

* (valtuuskunta)
* (Chongryon)
* (lähetystyö)
*  (Taipein talous- ja kulttuuritoimisto)

## Pääkonsulaatit  / konsulaatit
### [[Fukuoka]]
*
*
* (osasto)
*
* (Konsulaatti)
*
### [[Hamamatsu]]
*
### [[Hiroshima]]
*
### [[Kobe]]
*
*
### [[Kioto]]
*
### [[Nagasaki]]
*
### [[Nagoya]]
*
* (Konsulaatti)
*
*
*
*  (Konsulaatti)
* (Konsulaatintoimisto)
### [[Naha]]
* (osasto)
*
### [[Niigata]]
*
*
*

### [[Osaka]]
*
*
* (Taipein talous- ja kulttuuritoimisto)
*
*
*
*
*
*
*
* (Konsulaatti)
*
*
*
*
*
*

### [[Sapporo]]
* (Konsulaatti)
*
* (osasto)
*
*
*
### [[Sendai]]
*
### [[Jokohama]]
* (osasto)
*

## Akkreditoidut suurlähetystöt
Seuraavat suurlähetystöt sijaitsevat Pekingissä

Muut sijainnit

## Entiset suurlähetystöt

*
*

## Viitteet
Julija Levtšenko

**Julija Levtšenko** (, s. 28. marraskuuta 1997) on ukrainalainen korkeushyppääjä.

Donetskin alle 18-vuotiaiden MM-kilpailuissa 2013 Levtšenko sijoittui 13:nneksi tuloksella 170 cm. Nanjingin nuorten kesäolympialaisissa 2014 hän voitti kultaa hypättyään 189 cm. Eskilstunan alle 20-vuotiaiden EM-kilpailuissa 2015 Levtšenko sijoittui kuudenneksi tuloksella 183 cm. Pekingin MM-kilpailuissa 2015 hän jäi karsintaan hypättyään 185 cm. Rio de Janeiron olympialaisissa 2016 hän jäi myös karsintaan tuloksella 192 cm. Bydgoszczin alle 20-vuotiaiden MM-kilpailuissa 2016 Levtšenko saavutti pronssia ylitettyään 186 cm. Belgradin sisäratojen EM-kilpailuissa 2017 hän saavutti pronssia tuloksella 194 cm. Bydgoszczin alle 23-vuotiaiden EM-kilpailuissa 2017 hän voitti kultaa tuloksella 196 cm. 

Lontoon MM-kilpailuissa 2017 Levtšenko saavutti hopeaa uudella ennätyksellään 201 cm. Hänestä tuli myös 19-vuotiaana kaikkien aikojen nuorin MM-kisojen korkeushypyn mitalisti. Birminghamin sisäratojen MM-kilpailuissa 2018 hän sijoittui viidenneksi tuloksella 189. Berliinin EM-kilpailuissa 2018 hän oli yhdeksäs. Hän saavutti hopeaa Glasgow'n EM-hallikilpailuissa 2019 tuloksella 199. Hän voitti alle 23-vuotiaiden Euroopan-mestaruuden Gävlessä 2019 tuloksella 197. Hän voitti samana vuonna Eurooppa−Yhdysvallat-maaottelun ennätyksellään 202. Dohan MM-kilpailuissa hän sijoittui neljänneksi tuloksella 200. Hän oli neljäs myös Toruńin EM-hallikilpailuissa 2021. Samana vuonna järjestetyissä Tokion olympialaisissa hän sijoittui kahdeksanneksi. Hän karsiutui vuonna 2022 loppukilpailusta Eugenen MM-kilpailuissa ja oli yhdeksäs Münchenin EM-kilpailuissa. Budapestin MM-kilpailuissa 2023 Levtšenko karsiutui loppukilpailusta. Hän sijoittui yhdeksänneksi Glasgow'n sisäratojen MM-kilpailuissa 2024. Hän karsiutui loppukilpailusta Rooman EM-kilpailuissa ja Pariisin olympialaisissa 2024. Tokion MM-kilpailuissa 2025 hän sijoittui jaetulle viidennelle sijalle tuloksella 197.

## Ennätykset
**Ulkoradoilla**
* 202 cm (Minsk 2019)

**Sisäradoilla**
* 200 cm (Eaubonne 2019)

## Lähteet
Von Rehausen

**von Rehausen** oli ruotsalainen ja suomalainen aatelissuku. Suku on kotoisin Pohjois-Thüringenistä Saksasta. 

Se on saanut sukunimensä Rehehausen-nimisen kylän mukaan, joka on lähellä Köseniä ja Saale-jokea. Suku aateloitiin Ruotsissa 19. marraskuuta 1685 ja introdusoitiin Ruotsin ritarihuoneelle vuonna 1726 aatelissukuna numerolla 1781. Se immatrikuloitiin myös Suomen ritarihuoneelle 5. helmikuuta 1818 aatelissukuna numerolla 114. Suku sammui Suomessa mieslinjalta 1. kesäkuuta 1953 Fjalar Georg Åke Kurt von Rehausenin (s. 1889) kuoltua.

Ruotsissa suku sammui mieslinjalla 15. marraskuuta 1919 ja kokonaan 12. tammikuuta 1925. Yksi suvun haaroista korotettiin Ruotsissa vapaaherralliseen arvoon 8. heinäkuuta 1814 ja introdusoitiin Ruotsin Ritarihuoneeseen 29. marraskuuta 1815 vapaaherrallisena sukuna numero 351. Tämä suku sammui 2. maaliskuuta 1854.

## Historiaa
Rehausenin suku asui Saksan Thüringenissä, Kölledan kylässä. Baltsar Rehausen syntyi n. vuonna 1570 ja opiskeli Göttingenin yliopistossa vuonna 1593 ja Erfurtin yliopistossa vuonna 1598. Hän oli maisteri ja opettaja Kölledassa sekä Bretlebenin ja Braunsrodan kirkkoherra vuonna 1604. Hänen poikansa Johan Georg Rehausenin (n. 1595–1650) pojat Gotthard (1627–1709) ja Baltzar (1630–1690) aateloitiin Ruotsissa vuonna 1685.

Johan Georg muutti Saksasta Ruotsin Liivinmaalle vuonna 1627. Hän oli Kokenhusenin (1636) ja Ascheraden kirkkoherra (1643). Hän kirjoitti kirjan *Manudoctio ad linguam letticam facilis et certa* (Riika 1644). Hänen pojistaan tuli sotilaita ja niistä ansioistaan heidät aateloitiin. Gotthard von Rehausenista tuli vuonna 1690 Uudenmaan jalkaväkirykmentin majuri. Batzar Johan von Rehausen oli kapteeni 1676 eversti Filip Sassin rykmentissä. Hänen poikansa Gotthard Georgin (1689–1752) pojan Adolfin (1737–1812) poika oli Adolf Gotthard von Rehausen (1770–1852). Hän sai kapteenin arvon joulukuussa 1810 taisteltuaan Suomen sodassa vuosina 1808–1809. Hän omisti Veikkolan kartanon Vihdissä ja hänet on haudattu Vihdin kirkonkylän hautausmaalle. 

Adolf Gotthard von Rehausenin poika oli juristi ja virka- ja valtiopäivämies Kristian Adolf Verner von Rehausen (1803–1878), jonka poikia olivat juristit ja valtiopäivämiehet Karl Gotthard Werner von Rehausen (1846–1879) ja Ernst Viktor von Rehausen (1851–1924). Adolf Gotthard von Rehausenin toisen pojan Claes Gustafin (1821–1891) poika Gustaf Adolf von Rehausen (1861–1935) osallistui vuonna 1918 kenraalina Suomen sisällissotaan.

## Lähteet
Škoda Rapid

**Škoda Rapid** viittaa seuraaviin Škoda-malleihin:
* Škoda Rapid, vuosien 1935–1947 malli
* Škoda Garde, vuosien 1981–1984 malli, myytiin Saksassa Rapid-nimisenä
* Škoda Rapid, vuosien 1984–1990 malli
* Škoda Rapid, Intiassa vuodesta 2011 valmistettu malli (uudelleennimetty Volkswagen Polo Sedan)
* Škoda Rapid, Kiinassa vuodesta 2012 valmistettu malli (uudelleennimetty Volkswagen Santana)
* Škoda Rapid, vuosien 2012–2019 malli.
Munkkiniemen sankarihautausmaa

**Munkkiniemen sankarihautausmaa** sijaitsee Helsingin Munkkiniemessä Gert Skytten puistossa. Hautausmaa vihittiin käyttöön talvisodan päätyttyä vuonna 1940. Hautausmaalla lepää 33 sankarivainajaa,  jotka ovat kaatuneet vuosina 1939–1944. Haudoilla on myös paikka sotilaalle, joka on siunattu mereen. Kaupunginosa oli talvi- ja jatkosodan aikana Huopalahden kuntaan kuulunut itsenäinen yhdyskunta, jonka vuoksi munkkiniemeläiset kaatuneet haudattiin omalle sankarihautausmaalle.

Hautausmaan sankaripatsaan *Maaemo suojelee poikaansa* on suunnitellut kuvanveistäjä Wäinö Aaltonen ja se on paljastettu vuonna 1960.

## Lähteet

## Aiheesta muualla
* Wanhan Munkkiniemen kävelyreitti
Itke rakastettu maa (vuoden 1951 elokuva)

**Itke, rakastettu maa** (*Cry, the Beloved Country*) on Zoltan Kordan ohjaama brittiläinen draamaelokuva vuodelta 1951, joka perustuu eteläafrikkalaisen Alan Patonin suomeksikin ilmestyneeseen samannimiseen romaaniin. Kirjailija laati romaaninsa pohjalta käsikirjoituksen yhdessä John Howard Lawsonin kanssa, vaikka Lawsonia ei alun perin mainittu tekijänä.

## Juoni
Etelä-Afrikan kylässä vanhan mustaihoisen papin Stephen Kumalon omaiset ovat yksi kerrallaan lähteneet kylästä Johannesburgiin, eikä heistä ole kuulunut sen koommin mitään. Vanhus lähtee kotoaan etsimään heitä. Johannesburgissa hän löytääkin veljensä, josta on tullut vieras ihminen. Sisarensa hän löytää prostituoituna, poikansa vankilasta syytettynä valkoisen miehen murhasta.

## Vastaanotto ja jälkimaine
Elokuva voitti Pronssisen karhun Berliinin elokuvajuhlilla ja oli Cannesissa ehdolla Kultaisen palmun saajaksi. 

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Uusintaversio
Vuonna 1995 tuotiin ensi-iltaan eteläafrikkalainen uusintaversio elokuvasta. Sen on ohjannut Darrell James Roodt, ja sen pääosia näyttelevät James Earl Jones ja Richard Harris.

## Lähteet

## Aiheesta muualla
*
*
Kivistö (Jyväskylä)

**Kivistö** on asuinalue Jyväskylän Halssilan kaupunginosassa Jyväsjärven rannikolla. Alueen rakennuskanta koostuu lähinnä kerrostaloista, mutta siellä on myös rivitaloasutusta. Kivistö on rakennettu enimmäkseen 1970-luvun aikana, mutta alueella on myös 1980–1990-luvuilla sekä 2000-luvun ensikymmenellä valmistunutta rakennuskantaa.

Kivistöllä ei ole palveluita ikääntyneiden palvelutalon lisäksi, mutta sen välittömässä läheisyydessä sijaitsee muun muassa Kivistön työväentalo ja Aittorinteen ostoskeskus, jossa sijaitsee muun muassa K-Market. Läheisyydessä on myös Seppälän alue, jossa on monipuolisesti palveluita. 

## Lähteet
Gutenbergin parenteesi

**Gutenbergin parenteesi** tarkoittaa kirjoitetun tekstin dominoimaa historian aikakautta, kirjapainotaidon keksimisestä 1900-luvulle (noin 500 vuotta). Termin keksi Etelä-Tanskan yliopiston (Syddansk Universitetet) professori Lars Ole Sauerberg. Termin taustalla on ajatus, että kirjoitetun ja painetun sanan kausi oli poikkeus, välivaihe kommunikaation historiassa. Ennen parenteesia elettiin puhutun sanan aikaa, jolloin tekstit ja kulttuuri olivat vaikeasti hallittavia, kollektiivisia ja alati muuttuvia. Nyt, Internetin aikakaudella, kulttuuri on jättämässä taakseen painetun sanan jäykkyyden ja pysyvyyden, ja omaksumassa puheen aikakaudelle ominaisen epävakauden ja muutoksen.

Nimitys viittaa kirjapainotaidon keksijänä pidettyyn Johannes Gutenbergiin.

## Lähteet
Lusail

**Lusail** () on kaupunki Qatarissa Al-Dayyanin kunnan eteläosassa. Se sijaitsee noin 22 kilometriä pohjoiseen Dohan keskustasta. Lusailin rakennustyöt alkoivat vuonna 2006, ja se on laajudeltaan 38 neliökilometriä. Sinne on tarkoitus tulla 25&nbsp;000 asuinrakennusta, ja noin 200&nbsp;000 asukasta.

Lusail-suunnitelma esiteltiin vuonna 2004, ja ensimmäiset rakennustyöt aloitettiin vuonna 2006. Maailmanlaajuinen taantuma pysäytti kuitenkin vuonna 2008 suunnitelmat. Projektit käynnistyivät jälleen, kun Qatarille myönnettiin joulukuussa 2010 vuoden 2022 jalkapallon MM-kilpailut.

Lusail on jaettu 19 kaupunginosaan. Niiden joukossa on muun muassa Marina District, Energy City Qatar ja Entertainment City ja Fox Hills. Marina Disctricts on rannan alue, jossa on asuntoja, kauppoja ja hotelleja. Energy City Qatar on puolestaan öljy- ja kaasuteollisuuden keskittymä. Lusailiin rakennettiin myös keinotekoinen saaristo ja jalkapallon maailmanmestaruuskilpailuja varten stadion. Vuonna 2022 Lusailin rakennustöiden kokonaisukustannuksiksi arvioitiin 45 miljardia Yhdysvaltain dollaria.

## Lähteet

## Aiheesta muualla
Miesten Ykköspesis-kausi 2017

## Miesten Ykköspesiksen sarjajärjestelmä 2017

### Runkosarja

Runkosarjassa pelataan kaksinkertainen sarja sekä lisälohkot (koti- ja vierasottelu, jotka arvotaan lohkon sisällä). Runkosarjan ottelumäärä on 24 ottelua joukkuetta kohden.

Lisälohkot:
*Hamina-Kuopio-Siilinjärvi
*Kiri-Lievestuore-Lohi
*Pöytyä-Tampere-Ulvila
*Muhos-Vähäkyrö-Ylivieska

### Jatko-ottelut

Runkosarjan voittaja nousee suoraan Superpesikseen kaudelle 2018.

Runkosarjassa 2.-5. sijoittuneet joukkueet pelaavat Ykköspesiksen välierissä otteluparein (2.-5. ja 3.-4.) pääsystä superpesiskarsintoihin. Otteluparit pelataan paras viidestä -järjestelmällä ja kotietu on runkosarjassa paremmin sijoittuneilla joukkueilla.

Superpesiskarsinnassa superpesiksen runkosarjan 12. sijoittunut joukkue kohtaa Ykköspesiksen välierien voittajista heikoimmin runkosarjassa sijoittuneen joukkueen ja Ykköspesiksen välierien voittajista paremmin runkosarjassa sijoittunut joukkue kohtaa Superpesiksen runkosarjan 13. sijoittuneen joukkueen. Ottelut pelataan paras viidestä -järjestelmällä ja kotietu on Superpesiksen 12. sijoittuneella joukkueella sekä Ykköspesiksen välierien voittajista paremmin runkosarjassa sijoittuneella joukkueella. Otteluparien voittajat pelaavat Superpesiksessä ja otteluparit hävinneet joukkueet Ykköspesiksessä kaudella 2018.

### Putoaminen

Runkosarjan 12. sijoittunut joukkue putoaa suoraan suomensarjaan kaudelle 2018.

Runkosarjassa sijalle 10. ja 11. sijoittuneet joukkueet pelaavat putoamiskarsinnat paras kolmesta -järjestelmällä. Kotietu on runkosarjassa paremmin sijoittuneella joukkueella. Otteluparin voittaja säilyttää paikkansa Ykköspesiksessä kaudelle 2018 ja otteluparin häviäjä putoaa suomensarjaan kaudelle 2018.

## Runkosarjan sarjataulukko

Haminan Palloilijat nousee suoraan Superpesikseen kaudelle 2018, Jyväskylän Lohi putoaa suoraan Suomensarjaan kaudeksi 2018.

## Pudotuspelit
### Välierät (paras viidestä)

## Lopulliset sijoitukset

## Lähteet
Pirkkalan ihminen

**Pirkkalan ihminen** (Homo Birkkalensis, Valte) on kuvanveistäjä Villu Jaanisoon Pirkkalan kunnan 75-vuotisjuhlan kunniaksi tekemä teos vuodelta 1998. Teos on sijoitettu Pirkkalaan Suupantorin eteläreunaan.

Pirkkalan kädentaidon johtokunnalla oli idea valita kunnan ikäinen ja Pirkkalassa syntymästään asti asunut ihminen malliksi patsaalle. Näin patsas kuvaisi jotain, mikä olisi kaiken kansan keskellä. Villu Jaanisoo muotoili malliksi valikoituneen pirkkalalaisen Valte Niemisen Killosta patsaaksi ihmisten keskelle.

## Lähteet

## Aiheesta muualla
*Patsasbongarin matkassa: tien alku; Tampereen taidemuseo
Applebyn rautatieasema

**Applebyn rautatieasema** on rautatieasema Appleby-in-Westmorlandissa, Cumbriassa. Se sijaitsee Settle–Carlisle-radan varrella. Applebyn asemarakennus on Grade II -tason suojelukohde.

Asema avattiin 1. toukokuuta 1876. Se sai uudeksi nimekseen **Appleby West** 1. syyskuuta 1952, mutta vanhaan nimeen palattiin taas 6. toukokuuta 1968. Asemaa arvioitiin käyttävän 60&nbsp;254 matkustajaa vuosina 2017–2018.

## Lähteet
* 

### Viitteet
Chris van Heerden

**Chris van Heerden** (s. 19. kesäkuuta 1987 Johannesburg) on eteläafrikkalainen nyrkkeilijä. Hän on IBO-liiton entinen välisarjan mestari.

Muutettuaan Yhdysvaltoihin 2013 van Heerden joutui luopumaan IBO-liiton mestaruudestaan. Sittemmin hän voitti IBF-liiton kansainvälisen välisarjan mestaruuden.

## Lähteet
Aittorinne

**Aittorinne** on rinnemaastoon rakennettu asuinalue Halssilan kaupunginosassa Jyväskylässä. Alueen rakennuskanta koostuu 1960- ja 1970-luvun vaihteessa rakennetuista elementtikerrostaloista ja alueella on myös rivitaloja. Lähiörakentamisen tieltä purettiin suurin osa paikan vanhemmista taloista. 

Palveluina Aittorinteellä ovat päiväkoti sekä vuonna 1968 valmistunut ostoskeskus, jossa toimii pizzeria ja pub. Vuoden 2023 maaliskuuhun asti ostoskeskuksessa toimi myös K-Market. Pienalueella sijaitsee myös Halssilan kirkko, joka poistettiin käytöstä vuonna 2018.

## Kivilouhimo
Aittorinteellä, Ala-aitankadun ja Yläaitankadun välisellä alueella, sijaitsi kivenottopaikka, jonka arvioidaan olleen käytössä jo 1700-luvulla. Aittovuoren kivilouhimo toimi aktiivisesti kaupungin kivenottopaikkana 1900-luvun alun vuosikymmenet. Sieltä louhittiin kiveä mm. Taulumäen uuden kirkon kivijalkaan. Kivilouhimon toiminta kuitenkin kärsi New Yorkin pörssin romahduksesta, ja louhimo siirtyi vuonna 1938 Nakertajantielle. Yläaitankadulla on yhä nähtävissä louhimistoiminnan jälkiä.

## Kuvia

Tiedosto:Aittorinne Jyväskylä.jpg|1970-luvulla rakennettuja kerrostaloja.
Tiedosto:Aittorinne Jyväskylä park.jpg|Aittorinteen puistoa
Tiedosto:Halssilankirkko1.jpg|Halssilan kirkko
Tiedosto:Yläaitankatu, Aittorinne, Jyväskylä.jpg|Kerrostalo Yläaitankadulla.


## Lähteet
Kenji Yamaki

**Kenji Yamaki** (s. 18. elokuuta 1964 Jokohama) on japanilainen karateka. Hän voitti aktiiviurallaan World Openin 1995 ja on kolminkertainen Japanin mestari. Yamaki on opettanut 2002 lähtien karatea Yhdysvalloissa. Hänellä oli myös pieni rooli elokuvassa *[[The Punisher – Rankaisija]]*, jossa pääosaa esitti Dolph Lundgren.

## Nuoruus
Yamaki oli high schoolissa koulukiusattu ja kärsi anemiasta. Hän yritti kolmeen otteeseen itsemurhaa muun muassa aikomuksenaan hypätä talon katolta. Ollessaan 15-vuotias Yamaki oli kasvanut yli 180 senttimetriä pitkäksi, mutta painoi 54 kiloa. Hän kiinnostui sittemmin 1980 kyokushin karatesta nähdessään kotikaupungissaan Kawasakissa heidän salinsa harjoituksia. Karate auttoi Yamakia henkisesti ja hän halusi tulla maailmanmestariksi. Vuoden harjoittelun jälkeen hän kertoi kiusaamisen loppuneen.

## Kilpaura
Yamaki saavutti ensimmäisen asteen mustan vyön 20-vuotiaana ja 1986 saavutti pronssia Japanin mestaruuskisoissa. Hän jatkoi menestystään 1980-luvun loppuun saakka. Yamaki selvisi ensimmäisissä MM-kilpailuissa 32 parhaan joukkoon yli 180 osallistujan joukosta. 1988 hän saavutti toistamiseen pronssia Japanin mestaruuskisoissa ja seuraavissa 1989 Yamaki voitti ensimmäisen Japanin mestaruutensa.

1990-luvulla Yamaki sijoittui jokaisessa turnauksessa kymmenen parhaan joukkoon. Hän oli 1990 Japanin mestaruuskisoissa kahdeksas ja seuraavana vuonna MM-kilpailuissa viides. Heti perään 1992 Yamaki sijoittui Japanin mestaruuskisoissa seitsemänneksi. Hän voitti 1993 Japanin raskaansarjan mestaruuden kohdattuaan loppuottelussa Kunihiro Suzukin. Yamaki otteli samana vuonna myös Japanin mestaruudesta avoimessa sarjassa, jossa hän sijoittui seitsemänneksi. 1994 Yamaki voitti uransa kolmannen Japanin mestaruuden ja samalla toisen avoimessa sarjassa käydyn mestaruuden. Hän voitti loppuottelussa edellisvuonna mestaruuden voittaneen Hajime Kazumin.

Yamaki päätti kilpauransa voitettuaan 1995 maailmanmestaruuden. Hän eteni turnauksessa viimeiselle pudotuspelikierrokselle. Yamaki voitti ensin kanadalaisen Jason Schertenkirkin, toisella kierroksella maamiehensä Taichiro Sugimuran. Tämän jälkeen hän voitti toisen maamiehensä Hiroki Kurosawan ja välierissä Tatsuya Iwasakin. Yamaki eteni tämän myötä loppuotteluun, jossa hän voitti toistamiseen Hajime Kazumin, kuten edellisvuoden Japanin mestaruuskisoissa.

## Yamaki-ryu karate
Huhtikuussa 2002 Yamaki erosi Kyokushinliitosta ja perusti oman tyylisuunnan Yamaki-ryun. Hän muutti Yhdysvaltoihin, jossa Yamaki on opettanut karatea yhdysvaltalaisille ja amerikanjapanilaisille Torrancessa, Kaliforniassa.

Vuonna 2024 Yamaki liittyi takaisin Shokei Matsuin johtaman IKOn Honbun, eli pääsalin, pääopettajaksi. Samassa yhteydessä hän lopetti Yamaki-ryun opettamisen ja siirtyi oppilaineen IKOn alle.

## Lähteet
Sveitsin maahockeymaajoukkue

**Sveitsin maahockeymaajoukkue** edustaa Sveitsiä miesten maahockeyn maaotteluissa.

Sveitsin miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla viidesti parhaana sijoituksenaan Lontoon vuoden 1948 kisojen viides sija. Maailmanmestaruuskilpailuihin Sveitsi ei ole osallistunut. Euroopan-mestaruuskilpailuihin Sveitsi on osallistunut kuudesti sijoittuen parhaimmillaan kahdeksanneksi vuonna 1970.

Eniten miesten maaotteluja sveitsiläisistä on pelannut Christian Cavallet.

## Sijoitukset

**[[Maahockey olympialaisissa|Kesäolympialaiset]]**
*1928 – seitsemäs
*1936 – kymmenes
*1948 – viides
*1952 – yhdeksäs
*1960 – 15:s

**[[Maahockeyn Euroopan-mestaruuskilpailut|EM-kilpailut]]**
*1970 – kahdeksas
*1974 – 17:s
*1991 – 11:s
*1995 – 11:s
*1999 – kymmenes
*2003 – 11:s

## Lähteet
* Switzerland Hockey Men's Hockey Results Olympics at Sports-Reference.com 
* Maahockeyn Euroopan-mestaruuskilpailujen tulokset todor66.com 

### Viitteet

## Aiheesta muualla
* Sveitsin maajoukkue  Sveitsin hockeyliitto
High Bandwidth Memory

**High Bandwidth Memory** (**HBM**) on JEDECin standardoima DRAM-muistityyppi. Muistityypin ovat kehittäneet AMD ja Hynix.
Perinteisissä muistityypeissä RAM-piirit ovat vierekkäin piirilevyllä kun taas HBM-muisti pinoaa piirit toistensa päälle.

Muistityyppi on käytössä muun muassa AMD:n ja Nvidian grafiikkasuorittimien kanssa näytönohjaimissa.

Standardin uudempi versio (*HBM2*) on hyväksytty vuonna 2016.

Kolmannen sukupolven versio (*HBM3*) on julkaistu tammikuussa 2022. HBM3:n kehittämisessä on tavoiteltu parempaa tiheyttä, kaistanleveyttä ja energiatehokkuutta sekä halvempaa valmistusta. Uusi standardi tuplaa riippumattomien kanavien määrän HBM2:n kahdeksasta 16:een ja kahdella pseudo-kanavalla kanavaa kohden HBM3 tukee 32 kanavaa. HBM3 sisältää tuen virheenkorjauskoodille sekä virheen ilmoittamiselle.

## Tekniikka

Muistityyppi hyödyntää DRAM-piirien pinoamista piirin pinta-alan kasvattamisen sijaan. Pinoaminen pienentää tarvittavaa pinta-alaa. Muistipiirit ja suoritinpiiri yhdistetään samaksi komponentiksi ilman tarvetta piirilevyllä olevia johtimia tai siirtolinjoja.

HBM2 tukee kahden, neljän tai kahdeksan DRAM-piirin pinoja. Kommunikointi piiripinon läpi tapahtuu ”Through-Silicon Vias” (TSV) -tekniikalla. HBM3 tukee 4, 8 ja 12 piirin pinoja ja sisältää mahdollisuuden myöhemmälle laajennukselle 16 piirin pinolle.

HBM-tekniikka tuo muistit mahdollisimman lähelle niitä käyttävää suoritinta ja mahdollistaa leveämmän muistiväylän kuin piirilevylle on mahdollista toteuttaa. Muistiväylän leveyttä kasvattamalla kellotaajuuden sijaan kaistanleveyttä voidaan kasvattaa vähemmällä virrankulutuksella. Muistiväylä voi olla 4096-bittinen.

## Lähteet
Dagsavisen

**Dagsavisen** on norjalainen sanomalehti, joka ilmestyy Oslossa. Lehti on perustettu vuonna 1884 nimellä Vort Arbeide. Vuosien mittaan nimi on muuttunut useita kertoja. Lehti oli sosialidemokraattisen työväenliikkeen äänenkannattaja vuoteen 1991, jolloin se siirtyi säätiön julkaisemaksi. Vuonna 2008 se myytiin Mentor Medierille.

## Tunnettuja toimittajia
* Rachel Grepp (1879–1961), naisasia- ja viikkoliitetoimittaja
* Sverre Helgesen (1903–1981), urheilutoimittaja 1928–1973
* Torolf Elster (1911–2006), ulkomaantoimittaja (Arbeiderbladet), NRK:n johtaja
* Per Monsen (1913–1985), ulkomaantoimittaja (Arbeiderbladet), Norsk Telegrambyrån (NTB) päätoimittaja
* John Sanness (1913–1984), ulkomaantoimittaja (Arbeiderbladet), Norsk utenrikspolitisk instituttin (NUPI) johtaja
* Anders Buraas (1915–2010), Lontoon ja Yhdysvaltojen kirjeenvaihtaja, SASin ensimmäinen tiedotuspäällikkö
* Jakob Sverdrup (1919–1997), ulkomaantoimittaja (Arbeiderbladet), Nobelinstituttetin johtaja
* Gidske Anderson (1921–1993), ulkomaantoimittaja (Arbeiderbladet), NRK:n ulkomaankirjeenvaihtaja
* Haavard Haavardsholm (1924–1981), kulttuuritoimittaja ja kirjailija
* Nils Aas (1933–2004), Arbeiderbladetin piirtäjä 1961–1966, kuvanveistäjä
* Pål Bang-Hansen (1937–2010), kulttuuritoimittaja ja elokuvakriitikko (Arbeiderbladet) 1961–67, elokuvaohjaa ja elokuvantekijä NRK
* Bjørn Hansen (1938– ), toimittaja, Lontoon-kirjeenvaihtaja (Arbeiderbladet), NRK:n ulkomaankirjeenvaihtaja
* Finn Graff (1938– ), Arbeiderbladetin piirtäjä 1963–1988
* Arne Strand (1944– ), Dagsavisenin aiempi päätoimittaja, NRK:n ja TV2:n kommentaattori
* Per Edgar Kokkvold (1946–), entinen ulkomaankirjeenvaihtaja ja päätoimittaja 
* Anders Giæver (1961– ), aiempi kulttuuritoimittaja (Arbeiderbladet), VG:n osastopäällikkö ja kommentaattori
* Kyrre Nakkim (1966– ), (Dagsavisen)in aiempi kommentaattori, nykyisin NRK:n yhteiskuntatoimittaja
* Kjell-Erik Kallset (1967– ), aiempi uutistoimittaja
* Cathrine Sandnes (1972– ), aiempi kulttuuritoimittaja (Dagsavisen), Samtidenin toimittaja

## Lähteet

## Aiheesta muualla
*Dagsavisenin verkkosivusto
Serse

**Serse** (*Xerxes*) on Georg Friedrich Händelin säveltämä opera seria. *Serse* esitettiin ensimmäistä kertaa Lontoossa 15. huhtikuuta 1738. Ooppera sijoittuu vuoden 480 eaa. Persiaan, nykypäivän Iraniin, ja perustuu hyvin löyhästi Kserkses I:n elämään. 

Oopperan aloitusaaria Ombra mai fu on yksi Händelin tunnetuimmista sävellyksistä. Se tunnetaan lukuisina instrumentaalisina sovituksina nimellä ”Händelin Largo”, vaikka alkuperäisenä tempomerkintänä onkin *larghetto* eikä *largo*.

## Aiheesta muualla
Lauri Vuolasvirta

**Lauri Emil (Lalle) Vuolasvirta** (21. syyskuuta 1904 Helsinki – 5. syyskuuta 1967) oli suomalainen partiojohtaja ja koira-alan vaikuttaja. Hän oli Suomalaisen Partiopoikaliiton ja Suomen Partiopoikajärjestön toiminnanjohtaja. Hän oli Hopeasusi no:12.

Vuolasvirta oli luomassa suomalaista partioliikettä, jossa velvollisuus isänmaata kohtaan olisi partioliikkeen tärkeimpiä arvoja.

Vuolasvirran mukaan on nimetty ansioituneille koirankasvattajille myönnettävä Vuolasvirta-palkinto. Suomen Kennelliiton vuosittain jaettava palkinto jaettiin ensimmäisen kerran vuonna 1979.

## Teokset
* *Partiojohtajan käsikirja*. WSOY, 1934. (Suomalaisen partiopoikaliiton käsikirjasarja 3.). – 2. uud. p. Partio, 1946
* *Piirityön käsikirja*, toim. Verneri Louhivuori, Lauri Vuolasvirta. Oulu: Suomalainen partiopoikaliitto, 1934. (Suomalaisen partiopoikaliiton kirjasia n:o 5)
* *Vaeltajaohjelmaehdotus*, Helsinki: SPPL, 1937. (SPPL:n julkaisuja n:o 7)
* *Suomalaisen partiopoikaliiton ampumatoiminta*, Helsinki: Suomalainen partiopoikaliitto, 1937. (Suomalaisen partiopoikaliiton kirjasia n:o 11)
* *Poikien työpalveluksesta*, Helsinki: kustantaja tuntematon, 1940. (Siirtopoikien työpalvelun julkaisuja n:o 1.)
* *Leirikäsikirja*, Helsinki: Partio, 1946
* Lauri Vuolasvirta ja O. Eskola, *Partiolippukunnan koulutusohjelmia*, 2. täyd. p. Helsinki: Suomen partiopoikajärjestö, 1946. (Suomen partiopoikajärjestön käsikirjoja 7 a)
* Lauri Vuolasvirta, *Koiranjalostuksen opas*, WSOY, 1957

### Suomennokset
* *105/115 hv. "Cirrus Hermes" lentokonemoottorin hoito ja käyttöohjeet*, suom. L. Vuolasvirta. Helsinki: Ilmavoimien esikunta, 1932
* *Hornet moottorien käyttöohjeet*, suom. E. Granfelt ja L. Vuolasvirta. Helsinki: Ilmailuvoimien esikunta, 1932
* Robert Baden-Powell, *Partiopojan kirja*, viidennestätoista painoksesta suom. L. Vuolasvirta. WSOY, 1933. (Suomalaisen partiopoikaliiton käsikirjasarja n:o 2.). – 2. p. WSOY, 1947. (Suomen partiopoikajärjestön käsikirjasarja 4)
* *Walter NZ moottorien hoito- ja käyttöohjeet*, suom. L. Vuolasvirta. Helsinki: Ilmavoimien esikunta, 1933
* Roland E. Philipps, *Vartiojärjestelmä partiopoikia varten*, Suomen oloihin sovittanut Lauri Vuolasvirta. Hämeenlinna: Karisto, 1938
* Robert Baden-Powell, *Lordi Baden-Powell of Gilwell: ohjeita partiojohtajille: partiokoulutuksen ohjekirja partiojohtajille*, suom. L. Vuolasvirta. Helsinki: Partio, 1952
* Einar Edström, *Koira ja sen isäntä*, Suomen oloihin sovittaen suom. Lauri Vuolasvirta. WSOY, 1957
* Robert Baden-Powell, *Ohjeita partiojohtajille*, Lauri Vuolasvirran suom. alkuteokseen tukeutuen tark. Hannu Säilä. Hki: Partiokirja, 1986 . – 4. painos: Partio Scout, 2009 

## Lähteet
Luettelo Alajärven julkisista taideteoksista ja muistomerkeistä

**Luettelo Alajärven julkisista taideteoksista ja muistomerkeistä** sisältää Alajärven kaupungissa olevat pysyvät patsaat, muistomerkit ja muistolaatat. Alajärveen on liitetty Lehtimäen kunta. 

__TOC__
## Julkiset taideteokset, muistomerkit ja muistolaatat

## Lähteet
* 

### Viitteet

## Aiheesta muualla